VILNIAUS MIESTO SAVIVALDYBĖS

TARYBA

SPRENDIMAS

DĖL 2014 METŲ VIEŠŲJŲ DARBŲ PROGRAMOS TVIRTINIMO

2014 m. sausio 29 d. Nr. 1-1659

Vilnius

Vadovaudamasi Lietuvos Respublikos užimtumo rėmimo įstatymu, Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 patvirtintu Aktyvios darbo rinkos politikos priemonių įgyvendinimo sąlygų ir tvarkos aprašu ir siekdama įgyvendinti Vilniaus miesto savivaldybės 2014–2016 metų veiklos plano 2 programos „Socialinės apsaugos plėtojimas, skurdo bei socialinės atskirties mažinimas“ tikslą „Lietuvos Respublikos užimtumo rėmimo įstatymu priskirtas dalyvavimas rengiant ir įgyvendinant darbo rinkos politikos priemones bei gyventojų užimtumo programas“, Vilniaus miesto savivaldybės taryba n u s p r e n d ž i a:

1. Patvirtinti 2014 metų viešųjų darbų programą (pridedama).

2. Nustatyti, kad 2014 metų viešųjų darbų programą vykdo:

2.1. Vilniaus miesto savivaldybės administracijos Antakalnio, Fabijoniškių, Grigiškių, Karoliniškių, Lazdynų, Naujininkų, Naujosios Vilnios, Panerių, Pašilaičių, Pilaitės, Šeškinės, Verkių, Vilkpėdės, Žirmūnų seniūnijos, Švietimo, kultūros ir sporto departamento Planavimo ir pirkimų organizavimo skyrius;

2.2. viešosios įstaigos: Valakupių reabilitacijos centras, Vilniaus miesto psichikos sveikatos centras, Grigiškių vaikų dienos centras „Grijos vaikai“, nevalstybiniai vaikų globos namai ,,Vilniaus SOS vaikų kaimas“, Vilniaus miesto parkai, Vilniaus miesto klinikinė ligoninė, Šv. Roko ligoninė, Vilniaus psichosocialinės reabilitacijos centras;

2.3. biudžetinės įstaigos: Vilniaus miesto socialinės paramos centras, Fabijoniškių socialinių paslaugų namai, Pavilnių ir Verkių regioninių parkų direkcija, Vilniaus pilių valstybinio kultūrinio rezervato direkcija, Vilniaus sutrikusio vystymosi kūdikių namai, Vilniaus miesto vaikų ir jaunimo pensionas, Vilniaus atviras jaunimo centras ,,Mes“, Vilniaus Antakalnio atviras jaunimo centras;

2.4. uždarosios akcinės bendrovės: ,,Grinda“, ,,Stebulė“, ,,Vilniaus zunda“, ,,Mano aplinka“;

2.5. labdaros ir paramos fondas „Maisto bankas“;

2.6. Lietuvos žmonių su negalia sąjunga;

2.7. Lietuvos evangelikų reformatų parapija.

3. Įpareigoti Vilniaus miesto savivaldybės administracijos Finansų departamentą apibendrinti kiekvieno ketvirčio 2014 metų viešųjų darbų programos įvykdymo duomenis ir per 10 darbo dienų nuo ketvirčio pabaigos pateikti Ekonomikos ir investicijų departamento Verslo licencijavimo ir leidimų skyriui lėšų panaudojimo ataskaitą.

4. Nustatyti, kad:

4.1. Vilniaus teritorinė darbo birža per 10 darbo dienų nuo kiekvieno ketvirčio pabaigos turi pateikti Ekonomikos ir investicijų departamento Verslo licencijavimo ir leidimų skyriui 2014 metų viešųjų darbų programos įvykdymo ataskaitą;

4.2. asmenims, dirbantiems viešuosius darbus, turi būti mokamas darbo užmokestis, apskaičiuotas taikant ne mažesnį nei Vyriausybės nustatytą minimalų valandinį atlygį.

5. Numatyti Savivaldybės administracijai viešųjų darbų administravimo išlaidoms padengti 39428 (trisdešimt devynis tūkstančius keturis šimtus dvidešimt aštuonis) Lt.

Meras	Artūras Zuokas